### Resumé

På Kultur- og Idrætsudvalgets møde den 21. november, sag 144, besluttede udvalget at igangsætte udskiftningen af kunstgræsbane i [adresse]. Da der er tale om et anlægsprojekt, skal sagen behandles i Byrådet.

### Sagsfremstilling

Der har tidligere været afsat en pulje til kunstgræsbaner. Puljen er udløbet og der mangler finansiering til udskiftningen af kunstgræsbanerne i kommunen efterhånden som behovet opstår. Kultur- og Idrætsudvalget havde denne budgetudfordring med til budgetforhandlingerne, men udfordringen blev ikke imødekommet i budgetforliget.

Den første kunstgræsbane der står overfor udskiftning er i [adresse]. Banen skulle ideelt set have været udskiftet tidligere og der er allerede lappet på banen. Forvaltningen bad derfor Kultur- og Idrætsudvalget tage stilling til problemstillingen på udvalgets møde den 21. november 2023, sag 144. Kultur- og Idrætsudvalget besluttede, at igangsætte udskiftningen af kunstgræsbanen i [adresse] for midler inden for egen ramme. Udgiften ventes at blive ca. 2,5 mio. kr. Det skal understreges, at Kultur- og Idrætsudvalget ikke har midler til at fortsætte denne praksis.

Samtidig skal det nævnes, at der foreligger en særaftale omkring banen i VB-parken, der betyder Vejle Kommune afholder hele udgiften til udskiftning i denne omgang. Fremover vil udgiften til udskiftning være anderledes fordelt. Det er også praksis for de andre kunstgræsbaner der skal udskiftes over de kommende år.

### Økonomi

![skema-anlægsbevilling](data:image/jpeg;base64...)

![](data:image/jpeg;base64...)

#### Bevillingsmæssige konsekvenser:

Der afsættes rådighedsbeløb og gives anlægsbevilling på 2,5 mio. kr. til kunstgræs i VB-parken. Beløbet finansieres inden for Kultur- og Idrætsudvalgets drift.

#### Høringssvar:

Centralt budget har ingen bemærkninger af bevillingsmæssig karakter.

### Klima og resiliensvurdering

Kultur- og Idrætsudvalget har besluttet på mødet den 21. november, sag 144, at fremtidige kunstgræsbaner, inkl. baner der udskiftes, ikke længere kan benytte sig af gummi som "infill".

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur og Sundhedsdirektøren indstiller, den 12. december 2023, punkt 156:

at    de bevillingsmæssige konsekvenser godkendes j.fr. skema under økonomi.

#### Beslutning fra Kultur- og Idrætsudvalget, den 12. december 2023, punkt 156:

Anbefales.

Bo Poulsen deltog ikke i sagens behandling.

#### Beslutning fra Økonomiudvalget, den 8. januar 2024, punkt 28:

Anbefales.

### Beslutning

Godkendt.